Масла1атана юкъавоьллачу Шемална хаьара Турциний, Египетний юкъахь т1ом бала г1ертий. Т1аккха цу юкъабаха безар бара Кавказера мух1ажарийн а. Цундела ша машар бан декхарийлахь хетара Шемална. Цо массо а х1ума шен-шен меттадуьллуш кхетийра 1аьрбийн векал. Шайхана хаьара масла1атан къамел дан. Цо шех тешийра Египтан паччахь. Кестта цуьнан к1ант Довлит-Паша Станбуле вахара. Паччахьан йо1е Амине захало д1ахьедира цо. Цул сов, Пашас Турцина совг1атана яккхийн тоьпаш еанера Портина ч1ог1а оьшуш йолу. Цул т1аьхьа алссам ахча а делира. Х1етахь дуьйна кхин Египтана кхерам боцуш д1адирзира дов.